**Agencija za licenciranje stečajnih upravnika objavlјuje**

JAVNI KONKURS

ZA PRIJEM LICA U RADNI ODNOS NA NEODREĐENO VREME

Agencija za licenciranje stečajnih upravnika je počela sa radom 24. februara 2005. godine. Osnovana je Zakonom o Agenciji za licenciranje stečajnih upravnika („Službeni glasnik RS”, br. 84/04, 104/09 i 89/15) sa cilјem da promoviše i unapređuje profesiju stečajnog upravnika, standardizuje neophodne uslove i kriterijume za njeno obavlјanje, obezbeđuje viši profesionalni kvalitet, zakonitost i veći stepen odgovornosti u radu stečajnog upravnika.

Istim zakonom propisani su poslovi koji su u nadležnosti Agencije, između ostalih, posao stečajnog upravnika u stečajnim postupcima koji se sprovode nad pravnim licima koja su sa većinskim javnim ili društvenim kapitalom, kao i u postupcima kada se tokom postupka stečaja promeni vlasnička struktura stečajnog dužnika tako da stečajni dužnik postane pravno lice sa većinskim javnim kapitalom, u skladu sa zakonom kojim se uređuje stečaj.

Agencija za licenciranje stečajnih upravnika ****ima potrebu da izvrši prijem u radni odnos na neodređeno vreme 1 izvršioca na poslovima**** pomoćnika rukovodioca projekta za stečaj u Centru za stečaj.

Kandidat za navedeno radno mesto mora da ispunjava sledeće uslove:

- da je državlјanin Republike Srbije;

* da ima stečeno visoko obrazovanje u obimu od najmanje 240 ESPB, po propisu koji uređuje visoko obrazovanje, počev od 10. septembra 2005. godine, odnosno na studijama u trajanju od najmanje četiri godine, po propisu koji je uređivao visoko obrazovanje do 10. septembra 2005. godine;
* da ima najmanje 2 godine radnog iskustva;
* da protiv njega nije pokrenut krivični postupak, niti da je pokrenuta istraga.

Kandidat je obavezan da uz prijavu podnese sledeće dokaze:

* original ili overenu fotokopiju uverenja o državlјanstvu (ne starije od šest meseci) ili izjavu kojom se kandidat opredelјuje da Agencija za licenciranje stečajnih upravnika pribavi podatke o kojima se vodi službena evidencija;
* original ili overenu fotokopiju diplome ili uverenja o stečenom visokom obrazovanju;
* dokument o vrsti i dužini radnog iskustva do podnošenja prijave na konkurs (ugovor o radu, ugovor o angažovanju van radnog odnosa, potvrda o radnom iskustvu ili drugi dokument kojim se dokazuje radno iskustvo);
* uverenje nadležnog organa da protiv kandidata nije pokrenut krivični postupak, niti da je pokrenuta istraga (ne starije od šest meseci);
* biografiju;
* original ili overenu fotokopiju izvoda iz matične knjige rođenih ili izjavu kojom se kandidat opredelјuje da Agencija za licenciranje stečajnih upravnika pribavi podatke o kojima se vodi službena evidencija.

**Napomena:**

* Izjava kojom se kandidat opredelјuje da Agencija za licenciranje stečajnih upravnika pribavi podatke o kojima se vodi službena evidencija može se preuzeti na sajtu Agencije za licenciranje stečajnih upravnika, *http://www.alsu.gov.rs*

***Rok za podnošenje prijava je 15 dana od dana oglašavanja javnog konkursa u dnevnom listu „Politika“ i na internet prezentaciji Agencije za licenciranje stečajnih upravnika www.alsu.gov.rs***

***Prijave sa naznakom „za konkurs za radno mesto pomoćnik rukovodioca projekta za stečaj u Centru za stečaj – ne otvarati“ se podnose na adresu: “Agencija za licenciranje stečajnih upravnika” – Centar za opšte poslove i lјudske resurse, Terazije 23/VI, Beograd.***

Kontakt osoba za informacije o javnom konkursu je Valentina Paunović, telefon 011/7156-114.

Neblagovremene, nedopuštene, nerazumlјive ili nepotpune prijave neće se razmatrati.

Konkursna komisija Agencije za licenciranje stečajnih upravnika u roku od 10 dana od dana isteka roka za podnošenje prijava sprovodi izborni postupak, u kome sastavlјa spisak kandidata koji ispunjavaju uslove iz javnog konkursa za poslove pomoćnika rukovodioca projekta za stečaj u Centru za stečaj i određuje raspored prema kojem će kandidati biti pozivani na razgovor. Kandidati koji ispunjavaju navedene uslove biće blagovoremeno obavešteni o terminu za razgovor telefonskim putem na kontakt brojeve koje navedu u svojim prijavama.

U izbornom postupku se vrši provera i ocena stručne osposoblјenosti, znanja i veština kandidata, i to: znanja iz oblasti stečaja i poznavanja delokruga rada Agencije za licenciranje stečajnih upravnika; stručne osposoblјenosti za uspešan rad na poslovima pomoćnika rukovodioca projekta za stečaj u Centru za stečaj i veštine komunikacije, a na osnovu uvida u podatke iz prijave i odgovora na pitanja koja se usmeno postavlјaju kandidatima (razgovor).

Kriterijumi za ocenu stručne osposoblјenosti, znanja i veština kandidata i njihovo rangiranje u izbornom postupku su: poznavanje propisa o stečaju i Zakona o Agenciji za licenciranje stečajnih upravnika; primena stručnih znanja i veština pri izvršavanju poslova pomoćnika rukovodioca projekta za stečaj u Centru za stečaj; otvorenost u komunikaciji, sposobnost formulisanja ideja, jasno i koncizno prezentovanje istih sagovorniku, povezivanje klјučnih i spornih činjenica i na osnovu istih izvođenje zaklјučaka na logičan i odgovarajući način.

Kandidati se ocenjuju ocenom od 1-3 po svim merilima koja se proveravaju, i to: ocenom 3, kada kandidat u potpunosti zadovolјava zahteve za izbor na radno mesto, ocenom 2, kada delimično zadovolјava, i ocenom 1, kada ne zadovolјava.

Rezultat kandidata dobija se tako što se izračunava prosečna vrednost ocena kojima je kandidat vrednovan. Prosečna vrednost ocena računa se samo onom kandidatu kojeg je svaki član konkursne komisije vrednovao ocenom 2 ili 3.

Ukoliko više kandidata ima jednak rezultat, prednost ima kandidat sa bolјim rezultatom na proveri znanja, a za slučaj da su kandidati jednako ocenjeni na proveri znanja, prednost ima kandidat sa bolјim rezultatom na proveri stručnih osposoblјenosti. Ukoliko i nakon toga kandidati imaju jednak rezultat, Konkursna komisija izabraće kandidata za obavlјanjeposlova pomoćnika rukovodioca projekta za stečaj u Centru za stečaj, imajući u vidu dužinu radnog iskustva kandidata na poslovima stečaja, odnosno ukoliko kandidati nemaju radno iskustvo na poslovima stečaja, izabraće kandidata koji ima više godina radnog iskustva.

Posle sprovedenog izbornog postupka Konkursna komisija donosi odluku o izboru kandidata koji je sa najbolјim rezultatom ispunio merila za izbor i dostavlјa je svim kandidatima koji su se prijavili na javni konkurs.

Svi izrazi, pojmovi i termini koji su u ovom oglasu upotreblјeni u muškom rodu, odnose se bez diskriminacije i na osobe ženskog pola.